তিন বছর আগের সেই জয়ের নায়করা এখনও রয়েছেন বাংলাদেশ জাতীয় হকি দলে। মাঝে এক বছর পারফরম্যান্স না থাকায় দলের বাইরে ছিলেন মিস্টার পিসি স্পেশালিস্ট চয়ন। তবে গুরুত্বপূর্ণ এই টুর্নামেন্টে তিনি দলে ফিরেছেন। দলে জায়গা পেয়েই নিজের কৃতিত্ব দেখাতে শুরু করেছেন চয়ন। প্রথম ম্যাচেই পিসি থেকে দু’টি গোল আদায় করে দিয়েছেন তিনি। অ্যাটাকিং পজিশনে রয়েছেন রাসেল মাহমুদ জিমি। দীর্ঘ দু’বছর পর যিনি ফের অধিনায়কত্বের আর্মব্যান্ড পেয়েছেন। এছাড়াও পাঁচ সদস্যের জার্মান কোচিং স্টাফের সঙ্গে রয়েছেন বাংলাদেশের অভিজ্ঞ কোচ মাহবুব হারুনও। এদিকে চাইনীজ তাইপে তাদের প্রথম ম্যাচে গ্রুপের অন্য দল ম্যাকাও চায়নাকে ২-০ গোলে হারিয়েছে। বাংলাদেশ ২৩ নভেম্বর বুধবার গ্রুপ পর্বের শেষ ম্যাচে ম্যাকাও চায়নার বিপক্ষে খেলবে।